  Анжелика Тихонова корреспондент 22-тӥ инвожое, Буре ваён но кайгырон нуналэ, 5 часын ӵукна Ижкарысь Ялан ӝуась тыл дорын Вормон скверын Дмитрий Шостаковичлэн 7 номеро («Ленинградской») симфониезлэн нырысетӥ люкетэз чузъяськиз. Сое элькунысь Кун симфони оркестр (дирижёрез Андрей Гордеев) быдэстӥз. Ивортодэтъя «Удмуртия» агентство ужрадысь меӵак возьматон нуиз. 7 номеро яке «Ленинградской» симфония котыртэм Ленинградын улӥсьёслэсь но карез утисьёслэсь гинэ ӧвӧл, тупаса улон понна улонзэс сётэм вань адямиослэсь батырлыксэс, чиданлыксэс возьматӥсь крезьгур луиз. Симфония дунне вылысь ваньмаз сямен концерт залъёсын чузъяськиз ини. Пусъём, Удмуртиын Быдӟым Атыкай ож кутскон нуналлы сӥзем Буре ваён но кайгырон нуналэз пусъён ужрадъёс 21-тӥ инвожое кутскизы. Ужрадъёслэн радлыкенызы чӧлсконпусъя тодматскыны луэ.  Тегъёс: Мерлык Ижкар Удмуртия БыдӟымАтыкайож буреваён  